Na temelju članka 3. i 17. Statuta Društva psihologa u Splitu Skupština Društva psihologa u Splitu na sjednici održanoj 10. prosinca 2012. g. donijela je

**PRAVILNIK O OSNIVANJU I NAČINU RADA USTROJSTVENIH OBLIKA**

**I. OPĆE ODREDBE**

**Članak 1.**

Pravilnikom o unutarnjem ustrojstvu (u daljnjem tekstu Pravilnik) Društvo psihologa u Splitu uređuje osnivanje, uvjete rada, prava i obveze članova, te druga pitanja u svezi rada Sekcija, kao ustrojstvenih oblika bez pravne osobnosti.

**Članak 2.**

Skupština Društva donosi Odluku o osnivanju Sekcija, tako i vrši izbor Upravnog odbora Sekcije.

**Članak 3.**

Rad Sekcije vodi Upravni odbor Sekcije, koji čine pročelnik, dopročelnik i tajnik.

Mandat Upravnog odbora Sekcije traje dvije godine. Nakon isteka mandata članovi Upravnog odbora Sekcije mogu biti birani više puta za redom.

Izvješće o radu Sekcije Upravni odbor Sekcije dostavlja Upravnom odboru Društva najmanje jednom godišnje, najkasnije deset dana prije redovite Skupštine Društva.

**Članak 4.**

Sastanci Sekcija otvoreni su za svo članstvo Društva psihologa u Splitu.

**II. PRIJELAZNE I ZAVRŠNE ODREDBE**

**Članak 5.**

Autentično tumačenje ovog Pravilnika daje Skupština Društva psihologa u Splitu.

**Članak 6.**

Ovaj pravilnik može se mijenjati i dopunjavati samo na način i u postupku po kojem je donesen.

**Članak 7.**

Ovaj Pravilnik stupa na snagu danom donošenja.

U Splitu, 10. prosinca 2012. g. Predsjednica Skupštine: **Sandra Čanić**